Új Év Új Remények

Beléptünk a 2025-ös évbe és mint minden új év ez is új reményeket és lehetőségeket tartogathat számunkra, miközben szakmai kihívásaink továbbra is fennálnak. Beszéjük egy kicsit az idei év tartogatta tervekről és kilátásokról. 
[bookmark: _Hlk189545659]Karácsonyi „ajándék” a közfinanszírozásban
Bár tavaly év végén úgy tűnt nem lesz, változás a közfinanszírozott szolgáltatók finanszírozásában a 2024-es évet mégis kissé felemelőbb hangulatban zárhattuk, mint azt korábban várhattuk. Bár semmilyen mélyebb változásról nem érkezett döntés, sőt az egészségügyi tárca eleinte másfél egymillió forintnyi elvonást jelezett a fogászati ellátás költségvetéséből a finanszírozási soron. Ám december végére az a döntés született, hogy a központi egészségfinanszírozási kasszában fennmaradó maradvány összegeket a szolgáltatók között osszák szét, és ne kivonják a rendszerből.

Az NEAK tájékoztatása szerint az Egészségbiztosítási Alap Gyógyító-megelőző ellátás alcímének 2024. évi maradványából, az egészségügyért és az államháztartásért felelős miniszterek együttes döntése alapján, a fogászati ellátást nyújtó intézmények, az otthoni szakápolást és hospice ellátást végző szolgáltatók, valamint a betegszállítást és orvosi rendelvényű halottszállítást biztosító szervezetek részesültek. 

Ennek eredményeként számos alapellátó fogorvos, és közfinanszírozott intézmény több százezer forint értékű „karácsonyi ajándékkal” gazdagodott, amely pozitív meglepetést jelentett számunkra. A finanszírozás megítélése az előző évi leadott tételes teljesítményen alapult, így minden szolgáltató más-más összeget kapott. Bár ez a maradvány összeg eredetileg más szolgáltatások finanszírozását vagy fejlesztését célozhatta meg, a kifizetés tényét minden bizonnyal üdvözöljük. Ezzel a döntéssel az egészségügyi rendszer egyik fontos pillérét, a közfinanszírozott fogászati ellátást, sikerült egy kis mértékben stabilizálni, mely bátorítással tölt el bennünket az idei év kilátásait tekintve. Viszont a jelentős strukturális és finanszírozási problémák nem oldódnak meg egy egyszeri kifizetéssel, lassan hozzá kell nyúlni a rendszer alapjaihoz.
[bookmark: _Hlk189552066]Mi történik a Kamarában?
Februárban egy országos kampányt indít a Magyar Orvosi Kamara az állampolgárok egészségtudatosságának erősítésének, az egészségügyi rendszer fontosságának, és egy robosztus állami egészségügyi rendszer kialakításának támogatásának érdekében.

Magyarország az egészségügyi finanszírozás terén továbbra is jelentősen elmarad az uniós átlagtól. Az egy főre jutó kiadások mind nominális értékben, mind a GDP arányában alacsonyabbak, miközben a közfinanszírozás az egészségügyi kiadások mindössze kétharmadát teszi ki – jelentősen elmaradva az EU 80%-os átlagától. Ez a finanszírozási hiányosság nem csak a rendszer általános szintjét érinti, hanem a rákos megbetegedések szűrésére is kihatással van, amely elengedhetetlen lenne a korai felismeréshez és a hatékony kezeléshez. Magyarországon a daganatos halálozás 32%-kal haladta meg az uniós átlagot

A szűrési arányokban is jelentős elmaradás mutatkozik: például az emlőrákszűrésen részt vevő 50–69 éves nők aránya 2019-ben kevesebb mint 40% volt Magyarországon, míg az uniós átlag körülbelül 60%-os. Hasonló problémák felfedezhetők más, rákos megbetegedések, így az arc- állcsont és szájüregi rák esetében is – ahol hazánk szintén rosszul áll az uniós országok között–, így a fogászati ellátásban is változásra van szükség.

A Magyar Orvosi Kamara célja, egy erősebb, robusztus állami egészségügyi rendszer megteremtése, a szűrővizsgálatok ösztönzése, az ellátás javítása, ennek egyik eleme szintén a fogászati ellátás és preventív szűrővizsgálatok támogatása az egészségügyi ellátás javítása érdekében. Csak megfelelő finanszírozással és a szűrési arányok javításával nyílik lehetőség arra, hogy időben felismerjük a rákos megbetegedéseket – így például a szájüregi rákokat –, és hatékonyabban küzdjünk ellenük, ezzel biztosítva a lakosság egészségének védelmét.
Mi várható idén?
Ahogy előző számunkban is említettük, tavaly novemberében reményteli hírek érkeztek. Egy kormányhatározat alapján a helyreállítási alapból 27 milliárd forint érkezik az egészségügyi alapellátáshoz, amelyből jelentős források állnak majd rendelkezésre az alapellátó fogorvosi praxisok fejlesztésére is, eszközbeszerzésre. Mindeddig további hírek nem érkeztek a témában, de reméljük, hogy ez a fejlesztés idén megvalósul. 

A finanszírozásunk továbbra is nagyon alacsony, a tételes finanszírozás korrekciója szükséges lenne, de mindeddig nem történt ebben előrelépés. A közfinanszírozott iskola fogászatok helyzete továbbra is megoldatlan, de volt pár levélváltás ezzel kapcsolatban újra az Egészség Államtitkársággal, reméljük, hogy idén történik előre lépés az ügyben. Bizakodva tekintünk az idei évre.


[bookmark: _Hlk232344906]Írta: Dr. Dul Zoltán PhD, fogorvos

